Téli útas
Barna legény merre vagy menőben,
Ebben a vad, zimankós időben?

— A hol az a szép torony integet,
Ott vár az én galambom engemet.

Késő lesz már, a nap is lehaladt,
Fenevadak állják el útadat.

— Itt a fokos, s a lábain kengyelbe',
Nem hagy el a jó isten kegyelme.

Mégse menj a pusztának, vesztibe,
Nem érdemes egy leány ennyire.

— A ki az ő csókját már érezte,
A világból kimenne érette!

Hátha mire oda érsz valahogy:
Más ölében enyeleg galambod?

— Ha úgv lenne: gyí lovam! Legalább
Végezünk az élettel hamarább...

versek